kardosdrur/scandi-wiki huggingface dataset:
Andreas Harbou

Andreas Harbou (16. september 1726 i Kirkerup ved Slagelse – 2. november 1798 i Frederiksort) var en dansk officer.

Han var søn af major ved Holstenske Infanteriregiment Poul Matthias Harbou (1692-1745) og Christiane Charlotte f. Grubbe (døbt 1697, død 1752), indtrådte 1743 som fændrik i ovennævnte regiment, men overgik 1747 til Livgarden til Fods, hvor han 1749 blev sekondløjtnant, 1757 premierløjtnant, 1763 kaptajnløjtnant og samme år kaptajn (med anciennitet i infanteriet fra 1761). Efter 20 års tjeneste i garden blev han 1767 udnævnt til major i Oldenborgske Infanteriregiment, men umiddelbart efter forsat til Danske Livregiment til Fods. Denne forsættelse til den næst garden fornemste infanteriafdeling betød, at Harbou var velset ved hoffet og sandsynligvis tillige, at han ansås for en dygtig og vel instrueret officer, hvilken antagelse bestyrkes ved, at han 1773, da det på grund af generalmajor Henrik Gudes tiltagende svagelighed blev nødvendigt at ansætte en næstkommanderende ved Landkadetkompagniet, valgtes til denne post med tilsagn om, at han ved Gudes afgang skulle blive chef for Kadetkompagniet. Dette skete også i 1779 samtidig med hans udnævnelse til oberstløjtnant. Harbou var nu kadetchef i 6 år, blev derpå kommandør for aarhusiske (senere 1. jyske) Infanteriregiment, 1789 dets oberst og chef og 1795
generalmajor. 1797 fratrådte han kommandoen over regimentet og overtog posten som kommandant i Frederiksort, hvor han døde 2. november 1798.

Han var gift (1763) med Friderica Walter (21. september 1734 – 19. april 1826), adoptivdatter af general Frederik Hans Walter.

Kilder 
 S.A. Sørensen, "Andreas Harbou", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift, 2. række III, 236 ff.

Generalmajorer fra Danmark
Andreas
Danskere i 1700-tallet
Personer i Dansk Biografisk Leksikon
Peter Yates

Peter Yates (24. juli 1929 – 9. januar 2011) var en engelsk filminstruktør og -producer. Han er blandt andet kendt for filmene Manden bag kuppet, Bullitt og Påklæderen.

Peter Yates var assistent for Tony Richardson i 1950'erne, inden han debuterede i 1963 med Cliff Richard-filmen Summer Holiday. Han blev nomineret til fire Oscars for de to film Udbrud (1979) og Påklæderen (1983) som instruktør og producer.

Eksterne henvisninger 
 

Filminstruktører fra Storbritannien
Filmproducere fra Storbritannien
Frederik Hans Walter

Frederik Hans Walter (1685 – 30. maj 1749) var en dansk officer.

Han var søn af Christian Albrecht Walter (29. december 1654 – 4. april 1687) og Søster Svane (døbt 14. februar 1658 – 1731) og blev generalmajor og hvid ridder. Fra 10. november 1738 til sin død var han kommandant i Kastellet. 

Han havde ingen børn, men en adoptivdatter, Frederica Walter (21. september 1734 – 19. april 1826), som blev gift med Andreas Harbou.

Kilder 
 Slægtsside 
 Otto Frederik Vaupell, Den danske Hærs Historie til Nutiden og den norske Hærs Historie indtil 1814, bind 2, København: Gyldendal 1876, s. 730.

Generalmajorer fra Danmark
Riddere af Dannebrog (1671-1808)
Danskere i 1700-tallet
De gyldne bjerge i Altaj

De gyldne bjerge i Altaj blev optaget på UNESCOs verdensarvsliste i 1998 i henhold til kriterierne (x). De gyldne bjerge er beliggende i Altaj bjergene, og består af Katun naturreservatet, søen Teletskoye, bjerget Belukha og Ukokplateauet. UNESCOs beskrivelse af området starter: "regionen repræsenterer det mest komplette forløb af vegetationszoner i forskellig højde i det centrale Sibirien, fra steppe, skov-steppe, blandet skov, subalpin vegetation til alpin vegetation".

I beskrivelsen nævner UNESCO også Altaj bjergenes betydning for beskyttelse af globalt truede pattedyr som sneleopard og Altaj argali (en art bjergfår). Området dækker et stort område på 16.175 km² ikke langt fra hvor grænserne for de fire lande Rusland, Mongoliet, Kina og Kasakhstan mødes.

Galleri

Noter

Eksterne henvisninger 

 Altai Republic Recreation Areas 
 Golden Mountains of Altai  at Natural Heritage Protection Fund 

Verdensarvsområder i Rusland
Sibirien
Bjerge i Republikken Altaj
Porfirio Lobo Sosa

Porfirio Lobo Sosa, kendt som Pepe Lobo, (født 22. december 1947 i Trujillo) er en honduransk politiker, der var landet præsident fra 27. januar 2010 til 2014. Han repræsenterer det konservative parti Partido Nacional og har i sit civile liv været godsejer.

Sosa er uddannet i erhvervsøkonomi fra University of Miami. Han blev medlem af Honduras nationalforsamling i 1990 og var parlamentets formand fra 2002 til 2006. Ved valget i 2005 blev han med 46 procent af stemmerne nr. 2 efter Manuel Zelaya og vandt valget i 2009. 

Honduras' præsidenter
Politikere fra Honduras
Vildbjerg Sportsforening

Vildbjerg Sportsforening (forkortet Vildbjerg SF, VSF) er en fodbold klub der hører til i Vildbjerg ved Herning.

Vildbjerg SFs bedste mandskab spiller i 2018 sæsonen (forår) i Jyllandsserie 1, under Jydsk Boldspil-Union.

Vildbjerg SFs bedste kvindehold spiller i 2018 sæsonen (forår) i 1. division under Dansk Boldspil-Union

Vildbjerg SF arrangerer hvert år Vildbjerg Cup, som i mange år har høstet store roser. Ikke mindst pga. de rigtig mange fodboldbaner, der ligger i toppen iblandt fodboldbaner i hele Danmark.

Ekstern kilde/henvisning 
 Vildbjerg SFs officielle hjemmeside

Fodboldklubber under DBU Jylland
Herning Kommune
Sportsforening
Gabrielle Giffords

Gabrielle Dee "Gabby" Giffords (født 8. juni 1970 i Tucson i Arizona) er en amerikansk politiker, der repræsenterer Demokraterne i Repræsentanternes Hus, og er valgt i Arizona. 

Giffords blev bachelor i sociologi og Latinamerikas historie ved Scripps College i 1993 og master i regional planlægning fra Cornell University i 1996. Hun har bl.a. arbejdet i PricewaterhouseCoopers og i faderens dækfirma. 

Politisk debuterede hun som medlem af delstatsforsamlingen i Arizona. Hun blev valgt i 2006 og sad en periode i delstatskongressen og i -senatet. Hun blev indvalgt i Repræsentanternes Hus ved midtvejsvalget i 2006, da Jim Kolbe ikke genopstillede og fik støtte fra lærerorganisationer og miljøorganisationer. Blandt hendes mærkesager er minimumsløn, sundhedsreformen, alternativ energi og stamcelleforskning. Hun er den tredje kvinde, der repræsenterer Arizona i Kongressen.

Gabrielle Giffords har siden 2007 været gift med astronauten Mark E. Kelly.

Skuddrama 
8. januar 2011 blev Gabrille Giffords skudt i hovedet under et politisk møde foran et supermarked i sin hjemby Tucson og blev alvorligt såret. Flere andre blev også såret ved episoden; seks personer var i livsfare, men alle overlevede skudepisoden. Jared Lee Loughner blev pågrebet på gerningsstedet og sigtet for drabsforsøg og blev af sheriffen i Pima County beskrevet som værende i "mental ubalance". Giffords befandt sig i medicinsk koma efter skudepisoden.

Referencer

Eksterne henvisninger 

Medlemmer af Repræsentanternes Hus i USA
Personer fra Tucson
Sandy French

Sandy French (født 13. maj 1975 i Hørmested nær Sindal, Sindal Kommune, i dag Hjørring Kommune) er en dansk journalist.

French er student fra Frederikshavn Gymnasium og HF og blev i 2002 uddannet i journalistik fra Roskilde Universitetscenter. Hun blev derefter ansat på Dagbladet Information som leder af den politiske redaktion, men kom i 2006 til Ekstra Bladet som politisk redaktør og medlem af redaktionsledelsen. 

I februar 2009 blev hun særlig rådgiver i Justitsministeriet, og i februar 2010 kommunikationschef og særlig rådgiver i Økonomi- og Erhvervsministeriet. I november 2010 blev hun indlandschef i DR Nyheder, hvilket vakte opsigt grundet hendes fortid som spindoktor. Nyhedschef Ulrik Haagerup erkendte også, at ansættelsen var usædvanlig.

I april 2015 blev Sandy French, som led i en chefrokade i DR Nyheder, indholdschef og udtalte ambitionen: »Vores ambition er at være den mest tværgående chefredaktion måske endda i verden. I stedet for at udkomme med 150-200 historier om dagen, vil vi komme dybere ned og lave færre, men bedre historier, der ikke bare kommer ét sted én gang, men har en kvalitet, så de kan komme på alle platforme.

21. juni 2017 blev det meldt ud, at Sandy French ville tiltræde som nyhedsdirektør for DR Nyheder den 1. august 2017. Hun afløste Ulrik Haagerup.

Referencer

Redaktører fra Danmark
Journalister fra Danmark
Spindoktorer
Personer i Kraks Blå Bog
Niels Harbou (1730-1806)

Niels Harbou (døbt 2. december 1730 i Fiskum Kirke, Norge – 24. juni 1806 på gården Knive) var en dansk-norsk officer.

Han var søn af generalmajor og chef for 3. Trondhjemske Infanteriregiment Hans Christian Harbou (død 1763) og Sarah f. Moss (1706-1767). Han begyndte sin militære løbebane som underofficer ved 1. Akershusiske Infanteriregiment, blev her sekondløjtnant 1749, premierløjtnant 1753, kaptajn 1759, major 1783 (anciennitet fra 1774) og oberstløjtnant 1789. I denne egenskab blev han 1792 forsat til Nordenfjeldske Infanteriregiment, oberst her 1795, men samme år forsat til det Telemarkske Regiment, hvorfra han dog atter afgik det følgende år til oplandske som regimentschef. 1798 blev han tillige kommandant ad interim på Kongsvinger, og 1802 udnævntes han til generalmajor. Harbou havde fra sine kaptajnsår et godt lov som en duelig og pligtopfyldende officer; han drev tillige landbrug med dygtighed og økonomi og efterlod sig en ret betydelig formue.

Han var 2 gange gift: 1. gang 1768 med Ide Sophie f. Michelet (10. september 1744 – 21. april 1771), datter af oberst Christian Frederik Michelet, og 2. gang 1773 med Henrika Margrethe f. Huitfeldt (døbt 21. oktober 1746 – 24. august 1813), datter af etatsråd Claus Huitfeldt til Trondstad og Anna Margrethe f. Huitfeldt. Harbou, der 1804 var afgået fra krigstjenesten med ventepenge, døde på sin gård Knive 24. juni 1806.

Kilder 
 S.A. Sørensen, "Niels Harbou", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift,. 2. række III, 52 ff.

Generalmajorer fra Danmark
Danskere i 1700-tallet
Niels
Landmænd fra Danmark
Personer i Dansk Biografisk Leksikon
Hans Christian Harbou

Ikke at forveksle med officeren Hans Christiansen Harbou
Hans Christian Harbou (169? – 16. april 1763 i Trondhjem) var en dansk-norsk officer.

Han var søn af kaptajn ved 1. Akershusiske infanteriregiment Otto Harbou (født 17. maj 1659, afsked 1716, død 8. juli 1723) og Sophie Kirstine f. Knoph. Han ejede en del af Gravdal og Holt skove på grænsen af Eger Skouger og Hoff. Han boede 1747 på Råen i Eker. 

Harbou var sergent ved Garden til Fods fra 1709 til 1712, gjorde som volontør løjtnantstjeneste ved 2det Trondhjemske infanteriregiment (oberst Vincents Buddes) under felttoget i Pommern 1714 og i Norge 1716, ansat som generaladjutant-løjtnant hos generalmajor Jens Maltesen Sehested 1716, overtog ifølge indvilget andragende sin faders kompani under 1. Akershusiske infanteriregiment og blev kaptajn 1716, major 1722, fik oberstløjtnants karakter 1738 og virkelig oberstløjtnant 1744. Han fik obersts karakter 1751 (med anciennitet fra 1749) og blev chef for 3. Trondhjemske nationale infanteriregiment 1752, blev generalmajor 1759 og tog afsked samme dag.

Han var gift med Sara Moss (1706-1767, begravet 4. juli samme år i Strømsø), datter af købmand i Bragernæs Nils Pedersen Moss og Maren f. Norup. De havde 2 døtre og 2 sønner, der var officerer; den ene var Niels Harbou.

Kilder 
 Carl Johan Anker, Biografiske data om 330 norske, norskfødte eller for nogen tid i den norske armé ansatte generalspersoner, 1628-1885, A. Cammermeyer, 1885, s. 114 Online hos Google Books

Hans Christian
Generalmajorer fra Danmark
Danskere i 1700-tallet
Personer i Den Store Nordiske Krig fra Danmark-Norge
Erhvervsfremmestyrelsen

Erhvervsfremmestyrelsen (egen stavemåde: Erhvervsfremme Styrelsen) var en dansk styrelse under Erhvervsministeriet, der havde til formål at dansk erhvervslivs internationale konkurrenceevne.

Styrelsen blev oprettet i 1988 og hed indtil 1993 Industri- og Handelsstyrelsen. I 2001 blev den nedlagt og lagt sammen med dele af By- og Boligministeriet til Erhvervs- og Byggestyrelsen.

Etableret i 1988
Ophørt i 2001
Danske styrelser
Hans Christiansen Harbou

Ikke at forveksle med officeren Hans Christian Harbou

Hans Christiansen Harbou (født i august 1715 – 1790 på Ellinggård, begravet 11. juni samme år) var en dansk-norsk officer.

Han var søn af premiermajor ved 1. Smålenske infanteriregiment Christian Harbou, der tog afsked 1730 og schoutbynacht Christian Wibes datter Dorothea.

14 år gammel blev han 1730 underofficer ved 1. Smålenske regiment, sergent ved Frølichs gevorbne regiment 1733, fænrik ved Onsøeske livkompani af 1. Smålenske regiment 1736. I den hensigt at gå i russisk tjeneste solgte han sin fænriksplads og gik af som premierløjtnant 1738, men blev atter ansat ved samme regiment som løjtnant réformé 1739. Han blev premierløjtnant ved Wilhelm de Ulrichsdals gevorbne infanteriregiment 1740, forsat til 2. Akershusiske infanteriregiment 1748, kaptajnløjtnant med kaptajns karakter 1751, chef for Solørske kompani 1760, major 1755, premiermajor ved 1. Oplandske infanteriregiment 1766, fik oberstløjtnants karakter 1774, oberstløjtnant ved regimentet 1776, forsat til 2. Akershusiske infanteriregiment 1777, obersts karakter 1783 og tog afsked 28. februar 1787 med 500 Rdl. i pension (se kalenderen for 1788) og blev generalmajor samme dag.

Chefen for Det norske gevorbne regiment tilfods, generalmajor Wilhelm de Ulrichsdal udtaler sig i sin konduitliste dateret Fredrikstad d 12. januar 1746 således om ham: "Premier Lieutenant H.C. Harboe. Af fuldkommen god Statur og Exterieur Skikkelig og god Opførsel udi alle optænkelige Maader. Af et got Begreeb, forretter sin Tieneste med Berømmelse, beqvem til videre avancement". 19 år senere skriver chefen for 2. Akersh inf. regt. oberst Peter de Seue i sin konduitliste dateret Westbye bey Fredrikshald 10. august 1764 således om ham: "48 Jahr alt, gute Kundschaft von Allem was zum Dienste gehort, hat gute Conduite und Gaben ist fleissig und besitzet dabey fermété".

Han blev gift 1. gang i Høland 18. juli 1741 og 2. gang i Enebak 8. april 1744 med Lars Pharos datter Hilleborg Maria ( 1721 – 21. juli 1770).

Kilder 
 Carl Johan Anker, Biografiske data om 330 norske, norskfødte eller for nogen tid i den norske armé ansatte generalspersoner, 1628-1885, A. Cammermeyer, 1885, s. 114 Online hos Google Books

Hans Christiansen
Generalmajorer fra Danmark
Danskere i 1700-tallet
Minna Winkler

Minna Winkler (1929 – 2009) var en dansk forfatter, producent og tilrettelægger af børneradio og tv-programmer fra slutningen af 1960'erne til ca 1980. Minna Winkler var forkæmper for eventyrets/fantasiens/forestillingsevnens relevans i en tid der, også i DR B&U, var kraftig præget af socialrealismen.

Børnebogsforfattere fra Danmark
Tv-personligheder fra Danmark
Dansksprogede forfattere fra Danmark
Caspar Wilhelm von Munthe af Morgenstierne

Caspar Wilhelm von Munthe af Morgenstierne (født 4. marts 1744 i København, død 20. september 1811 på Gammelgård) var en dansk officer, godsejer og stiftamtmand, bror til Otto Christopher von Munthe af Morgenstierne og far til Otto von Munthe af Morgenstierne og Jacob Wilhelm von Munthe af Morgenstierne.

Han var en søn af justitsråd Bredo von Munthe af Morgenstierne, dimitteredes 1758 privat til Universitetet, blev samme år karakteriseret kornet i kavaleriet, udnævntes 1760 til virkelig kornet og 1762 til løjtnant, 1763 til kaptajn i infanteriet og 1765 til chef for grenaderkompagniet i det holstenske Infanteriregiment, fik 1769 tilladelse til at gå i russisk krigstjeneste, indlagde sig der megen berømmelse for sin tapperhed og avancerede til premiermajor, men såredes hårdt under stormen på Bender 1770 og opgav derefter sin stilling i den russiske hær. 1772 udnævntes han til major i den danske armé og 1773 til generaladjudant, men sattes 1774 à la suite og kastede sig nu over landvæsenet, købte Lundbygård ved Vordingborg, senere – efter at han 1781 var bleven dimitteret fra armeen – Gammelgård på Lolland og tog levende del i kampene om landboreformerne, med hensyn til hvilke han delvis stillede sig på et konservativt stade trods sin øjensynlig varme interesse for bondestanden.

1795 indtrådte han på ny i statstjenesten som amtmand over Havreballegård og Stjernholm Amter, overtog desuden 1799 Skanderborg og Åkær Amter, var fra 1803 tillige stiftamtmand over Aarhus Stift, forflyttedes 1804 derfra til den tilsvarende stilling i Lolland-Falsters Stift, i hvilken han bl.a. indlagde sig fortjeneste ved sin holdning under englændernes overfald. Han døde 20. september 1811 på Gammelgård. 1774 var han blevet kammerherre og 1808 Storkors af Dannebrog.

Han blev 13. marts 1772 gift med Anna Petra Cathrine de Flindt (20. november 1750 – 19. oktober 1814), en datter af konferensråd Henrik de Flindt.

Kilder 
 
 Rasmus Nyerup, Lit. Lex.
 Johan Daniel Timotheus Manthey, Ridderes Levnetsløb 1809-17, s. 41 f.
 Munthe, Familien Munthe, s. 384 f.
 Edvard Holm, Kampen om Landboreformerne.

Godsejere fra Danmark
Kammerherrer fra Danmark
Amtmænd fra Danmark
Stiftamtmænd over Århus Stift
Stiftamtmænd over Lolland-Falsters Stift
Officerer fra Danmark
Personer i Englandskrigene fra Danmark-Norge
Danskere i fremmed militær tjeneste
Storkors af Dannebrog
Caspar Wilhelm
Henrik Christian Harboe

Henrik Christian Harboe (18. november 1728 på Villingstad i Røken, Norge – 2. juni 1813 på Sandvoldgård, Hedemarken) var en dansk-norsk officer.

Han var søn af oberst for nordenfjeldske Dragonregiment Christian Frandsen Harboe (1684-1753) og Mechtele Kirstine f. Berg. Harboe blev landkadet 1740, fændrik i fynske (senere Kronprinsens) Infanteriregiment 1747, sekondløjtnant i regimentet samme år og udnævntes efter ansøgning i anledning af faderens død 1753 til kaptajn i 4. søndenfjeldske Dragonregiment. Han synes at have været en stridbar og voldsom natur og førte ikke noget eksemplarisk ungdomsliv, men forinden sin udnævnelse til major 1766 karakteriseres han af sin regimentschef som «en habil Officer, af god Exterieur og Konduite», og senere var han en i vide kredse højt skattet og anset mand. 1769 blev Harboe forsat til 3. søndenfjeldske (senere oplandske) Dragonregiment, hvor han forblev stående i 42 år og avancerede, 1779 til oberstløjtnant, 1788 til oberst, 1790 til chef for regimentet, 1794 til generalmajor af kavaleriet, 1810 til generalløjtnant og 1811 til general, idet han samtidig stilledes à la suite og fratrådte kommandoen over regimentet. På indstilling fra prins Christian August, der satte stor pris på Harboe, hædrede Frederik VI ham 1809 med Kommandørkorset af Dannebrog, og 1812 fik han Storkorset. Han døde på Sandvoldgård på Hedemarken 2. juni 1813.

Kilder 
 S.A. Sørensen, "Henrik Christian Harboe", i: C.F. Bricka (red.), Dansk Biografisk Lexikon, København: Gyldendal 1887-1905.

Generaler fra Danmark
Storkors af Dannebrog
Danskere i 1700-tallet
Danskere i 1800-tallet
Personer i Dansk Biografisk Leksikon
Johan Heinrich von Lohendal

Johan Heinrich Loheman von Lohendal (24. marts 1671 – 26. eller 27. marts 1747 i Rendsborg) var generalkrigskommissær og konferensråd.

Han ejede godserne Mehlbeck og Schenefeld i Holsten. 10. juni 1720 blev han adlet med navnet von Lohendahl (broderen Gerhard Loheman blev adlet 1726 under navnet von Lohenschiold).

Han var gift 1. gang med Dorothea Margrethe von der Lühe (8. april 1678 – 20. december 1716) og 2. gang med Ida Magdalene von Ahlefeldt (11. december 1691 – 2. december 1762) , men fik kun døtre i begge ægteskaber. Adelsslægten uddøde derfor med ham.

Kilder 
 Personalhistorisk Tidsskrift, 3. række, 2. bind (1893), s. 28. Online
 Opslag hos Skeel & Kannegaard 

Danskere i 1600-tallet
Danskere i 1700-tallet
Godsejere fra Slesvig og Holsten
Krigskommissærer fra Danmark
Amtmænd fra Slesvig
Konferensråder fra Danmark
Krigskommissær

Krigskommissær (også generalkrigskommissær) var oprindeligt, således i det 17. århundrede, betegnelsen for personer, der i krigstid beskikkedes til at lede forskellige sider af den militære forvaltning (udskrivning, indkvartering, proviantering mm.), ofte således, at hver enkelt virkede inden for en bestemt landsdel. I senere tid var krigskommissær (land-krigskommissær eller sø-krigskommissær, efter 1802 land- og sø-krigskommissær) navnet på de embedsmænd, der forestod udskrivningsvæsenet, nærmest svarende til de nuværende udskrivningschefer. I denne betydning forsvandt ordet ved lov af 23. marts 1851. Krigskommissær anvendtes også i ældre tid som blot titel.

I Norge 
Norges første generalkrigskommissær blev udnævnt i 1644. Indhold og organisering af embedet har varieret over tid, og det har ikke altid været besat. Opprinnelig var generalkrigskommissærens ansvarsområde hæren. Fra 3. oktober 1814 fungerede han både for hæren og marinen. Embedet blev nedlagt i Norge 31. december 1990 ved oprettelsen af Vernepliktsverket.

Kilder 
 P.J. Jørgensen, "Krigskommissær", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

Militære titler
Jean-Christophe Thouvenel

Jean-Christophe Thouvenel (født 1. oktober 1958 i Colmar, Frankrig) er en tidligere fransk fodboldspiller, der som forsvarsspiller på det franske landshold var med til at vinde guld ved OL i 1984 i Los Angeles. Turneringen blev spillet med et særligt OL-landshold. For A-landsholdet nåede han at spille fire kampe mellem 1983 og 1987.

Thouvenel var på klubplan tilknyttet Paris FC, Bordeaux og Le Havre i hjemlandet samt schweiziske Servette FC. Længst tid (12 sæsoner) tilbragte han i Bordeaux. Her var han med til at vinde hele tre franske mesterskaber og to Coupe de France-titler.

Titler 
Ligue 1
 1984, 1985 og 1987 med Bordeaux

Coupe de France
 1986 og 1987 med Bordeaux

Schweiz' Pokalturnering
 1978 med Servette FC

OL
 1984 med Frankrig

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra Servette FC
Fodboldspillere fra Paris FC
Fodboldspillere fra Girondins Bordeaux
Fodboldspillere fra Le Havre AC
Personer fra Colmar
Valdemar Strack

Jens Peter Carl Valdemar Strack (30. september 1882 i København - 15. april 1958 smst) var en dansk typograf og atlet medlem af IF Sparta. Han vandt det danske meterskab på 1 dansk mil kapgang 1902. Han var Dansk Atletik Forbund's formand 1909-1910 og Danmarks Bokse-Union første formand 1915.

Eksterne henvisninger/kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Kapgængere fra Danmark
Atleter fra Sparta Atletik
Personer fra København
Typografer fra Danmark
Idrætsledere fra Danmark
José Touré

José Touré (født 24. april 1961 i Nancy, Frankrig) er en tidligere fransk fodboldspiller, der som forsvarsspiller på det franske landshold var med til at vinde guld ved OL i 1984 i Los Angeles. Turneringen blev spillet med et særligt OL-landshold. For A-landsholdet nåede han, mellem 1983 og 1989 at spille 16 kampe og score fire mål.

Touré var på klubplan tilknyttet Nantes, Bordeaux og Monaco i hjemlandet. Med både Nantes og Bordeaux var han med til at blive fransk mester, og med Bordeaux blev det også til triumf i pokalturneringen Coupe de France.

Titler 
Ligue 1
 1980 og 1983 med FC Nantes
 1987 med Bordeaux

Coupe de France
 1987 med Bordeaux

OL
 1984 med Frankrig

Eksterne henvisninger 
 Footballdatabase.eu spillerinfo

Fodboldspillere fra Frankrig
Fodboldspillere fra FC Nantes
Fodboldspillere fra Girondins Bordeaux
Fodboldspillere fra AS Monaco FC
Alex Frandsen

Alex Frandsen (født 1939) er en tidligere dansk atlet. Han var medlem af Frederiksberg IF og vandt som 18 årig det danske mesterskab på 400 meter 1957. Han gentog dette året efter. I 1958 var han sammen med FIFs 4 x 400 meter hold (Tom Pedersen, Frank Christensen og Preben Kristensen) med til at sætte den dansk rekord ved DM med tiden 3,20,6.

Danske mesterskaber 
  1959 4 x 400 meter 3,23,7
  1958 400 meter 50,9
  1958 4 x 400 meter 3,20,6
  1958 4 x 100 meter 44,4
  1957 400 meter 49,6
  1957 4 x 100 meter 43,8
    
Danske junior- og ungdomsmesterskaber
Junior -20 år
  1958 800 meter 1,58,3
Ungdom -18 år
  1957 300 meter 36,1

Eksterne henvisninger/kilder 
 DAF i tal – Alex Frandsen
 FIFs Historie gennem 100 år 

Sprintere fra Danmark
Atleter fra Frederiksberg IF